CELEX: 62008CN0204
Language: sk
Date: 2008-05-19 00:00:00
Title: Vec C-204/08: Návrh na začatie prejudiciálneho konania, ktorý podal Bundesgerichtshof (Nemecko) 19. mája 2008 – Peter Rehder/Air Baltic Corporation

2.8.2008   
            
            
               SK
            
            
               Úradný vestník Európskej únie
            
            
               C 197/11
            
         Návrh na začatie prejudiciálneho konania, ktorý podal Bundesgerichtshof (Nemecko) 19. mája 2008 – Peter Rehder/Air Baltic Corporation
   (Vec C-204/08)
   (2008/C 197/18)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Bundesgerichtshof
   Účastníci konania pred vnútroštátnym súdom
   
      Žalobca: Peter Rehder
   
      Žalovaná: Air Baltic Corporation
   Prejudiciálne otázky
   
               1.
            
            
               Má sa článok 5 bod 1 písm. b) druhá zarážka nariadenia Rady (ES) č. 44/2001 o právomoci a o uznávaní a výkone rozsudkov v občianskych a obchodných veciach (1) vykladať v tom zmysle, že pri letoch z jedného členského štátu Spoločenstva do iného členského štátu sa predpokladá, že pre všetky zmluvné povinnosti existuje jednotné miesto plnenia v mieste hlavného plnenia určeného podľa hospodárskych kritérií?
            
         
               2.
            
            
               V prípade, že sa má určiť jednotné miesto plnenia: aké kritériá sú pre jeho určenie podstatné; určí sa jednotné miesto plnenia najmä na základe miesta odletu alebo cieľového miesta?
            
         
      (1)  Ú. v. ES L 12, s. 1; Mim. vyd. 19/004, s 42.